Гуп къыхэхар яубзыху
Налшык къалэ дэт курыт еджапIэ №31-м кикбоксингымкIэ (фулл-контакт лIэужьыгъуэ) республикэм и чемпионат, КъБР-м пашэныгъэ къыщыхьынымкIэ зэпеуэ щекIуэкIам спортсмени 130-рэ кърихьэлIащ. Абы кърикIуахэмкIэ яубзыхуащ мэлыжьыхьым и 5 — 9-хэм Урысей Ипщэм и чемпионат Тебэрды къалэм щекIуэкIынум, Темрезовым и фэеплъ урысейпсо зэхьэзэхуэу накъыгъэм Налшык къалэ щызэхыхьэнум, зи зэфIэкI щызыгъэлъэгъуэну КъБР-м и командэ къыхэхар.
1996 -1997 гъэхэм къалъхуа ныбжьыщIэхэм я зэпеуэм ехъулIэныгъэхэр щызыIэрагъэхьащ Урыс Замудин (кг 42-рэ), Апыч Тимур (кг 45-рэ), Къанокъуэ Хьэмзэт (кг 51-рэ), Борсэ Азнаур (кг 51-рэ), Шыкъ Аслъэн (кг 54-рэ), Куэшмэн Алан (кг 57-рэ), Жыгун Эдуард (кг 60), Тогузлоев Марат (кг 60), Къанокъуэ Елдар (кг 65,5-рэ), Къанокъуэ Башир (кг 67-рэ), Борсэ Къантемыр (кг 71-рэ) сымэ. 1995 -1996 гъэхэм къалъхуахэм къахэжаныкIащ Къущхьэ Руслан (кг 51-рэ), ШэнтIыкъу Андемыркъан (кг 54-рэ), Къанкъул Арсен (кг 57-рэ), Гъэунэ Ислъам (кг 60), Теунэ Мухьэмэд (кг 67-рэ), Алборэ Амир (кг 71-рэ), Хъуромэ Залым (кг 91-рэ) сымэ.
1994 гъэм къалъхуахэмрэ нэхъыжьхэмрэ ящыщу ехъулIэныгъэ яIащ ДыщэкI Ахьмэд (кг 57-рэ), Дургалиев Рэмэзан (кг 60), Нэдгъэгъу Хьэзрэталий (кг 67-рэ), Бозий Анзор (кг 75-рэ), Бахъсэн Рэмэзан (кг 81-рэ), ХъутIэ Мартин (кг 86-рэ) сымэ.
Спортсменхэр я гъэсэнщ тренерхэу Мэшыкъуэ Валерэ, Шэру Мурат, Саралидзе Айдын, Аслъэн Мусэ, Къудей Алим, ДыщэкI Аслъэнбэч, БецIыкIу Зубер, БецIыкIу Хьэзрэт, Куэшмэн Рустам сымэ. Зэхьэзэхуэм ипкъ иткIэ, КъБР-м кикбоксингымкIэ и федерацэм конференц къызэригъэпэщащ. Зэрылэжьэну щIыкIэхэр абы щаубзыхуащ, тренер, судья къахэжаныкIахэм гулъытэ хуащIащ.
Гъэунэ Светланэ.
